Drømmen om at stå foran et klasseværelse med en flok lærelystne børn og lære dem at skrive deres første ord eller læse deres første bog er ikke lige så stor i Nordjylland, som den har været. Læreruddannelsen på UCN har i kun tilbudt 276 en studieplads på læreruddannelsen. Det er 15 procent færre end sidste år. - Vi ser meget alvorligt på situationen, og vi er bekymret for, om vi kan uddanne lærere nok til regionen med det optag, vi har i disse år. Der er brug for at få vendt udviklingen, så flere unge vælger lærerfaget, ikke kun i Nordjylland men i hele landet. Sidste år kunne Danmark Lærerforening fortælle, at der er er blevet sværere at rekruttere uddannede skolelærere og at der decideret er mangel på lærere rundt om i hele landet. Men det har altså ikke fået flere nordjyder til at søge mod læreruddannelsen. Færre søger ind i Aalborg Nedgangen i antal, der bliver optaget på læreruddannelsen, skyldes primært, at der er færre der søgt ind på læreruddannelsen i Aalborg, mens samme uddannelse i Hjørring stort set optager samme antal som sidste år. - Vi har en god læreruddannelse, som vi er i fuld gang med at gøre endnu bedre, blandet andet mere forskningsbaseret og stadig meget praksisrettet, siger Peter Møller Pedersen. Der er fortsat mulighed for at søge en ledig studieplads på læreruddannelsen, og Peter Møller Pedersen opfordrer derfor interesserede til at kigge nærmere på UCN’s hjemmeside.
De nye optagelsestal fra UCN viser, at optaget på læreruddannelsen i år er faldet. Det er især i Aalborg, at færre har søgt ind.